
Koolieelse lasteasutuse töötaja lõunasöögi hinna kehtestamine
1. Asjaolud ja menetluse käik
Narva linna koolieelsetes lasteautustes pakutakse asutuste töötajatele võimalust einestada töökohal. Praegu kehtiv lõunasöögi hind on kehtestatud 2011. aastal ja moodustab 1,15 eurot. Toitlustamisteenuse osutamisega seotud kulude kasvu tõttu võrreldes 2011. aastaga tekkis vajadus töötajate poolt kaetava lõunasöögi hinda suurendada, et suunata laekunud vahendeid kulude katmiseks. Lasteasutuste laste lõunasöögi päevamaksumust suurendatakse lasteasutuste hoolekogude otsuste alusel keskmiselt 13% võrra alates 01. märtsist 2019. a, siis töötajatele ühe lõunasöögi hinda suurendatakse samuti 13% võrra ja see moodustab 1,30 eurot.
Töökohal einestamise võimalust kasutavad keskmiselt 405 töötajat päevas. Lõunasöögi uue hinna kehtestamisel suureneb Narva Linnavalitsuse Kultuuriosakonna kulu- ja tulueelarve 6 730 euro võrra.
2 . Õiguslikud alused
Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada koolieelse lasteasutuse töötaja lõunasöögi hind 1,30 eurot.
4. Rakendussätted
4.1 Korraldus jõustub 01.03.2019. a.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

